.C VER 1.2

.C TITLE 占察善惡報經玄義(p1-20)

.C PAGE 1

.L

占察善惡報經玄義

.R

藕益沙門古吳智旭述

.D

夫三界唯心.心外無法.理具事造.實非兩重.但迷之則三障

宛然.悟之則三德法爾.迷悟無性.隨俗假名.眞實指歸.二而

不二.不二而二.迷悟似分.迷旣迷其所悟.悟旣悟其所迷.此

占察善惡業報經.乃指迷歸悟之要津也.占察者.能觀之智.

善惡業報者.所觀之境.能觀無非一心三智.所觀無非一境

三諦.消除疑障.堅固淨信.開示進趣方便.安慰令離怯弱.所

以釋迦大聖.勸當機而端請.地藏慈尊.乘悲願而演說.事理

雙明.淺深同益.可謂照昏衢之寶炬.救痼疾之神丹.雖復去

聖時遙.何幸妙詮猶在.鑽仰旣切.欲罷不能.□測管窺.用公

同志.將疏經文.先明玄義.第一釋名.第二顯體.第三明宗.第

四辨用.第五敎相.

.D

第一釋名者.經題七字.六別一通.別七例中.今單從法.占察

二字.約能觀法.善惡業報四字.約所觀法.釋此能所二法.復

有兩番.初略.次廣.初略釋者.占以瞻視爲義.察以詳審爲義.

各有事理.事者.依於大士所示三種輪相.至誠擲視.名之爲

占.審諦觀其相應與否.名之爲察.或自除疑.或除他疑.但當

學習此法.不得隨逐世間卜筮法也.理者.依于大士所示一

實境界.二種觀道.如實正向.名之爲占.依於大士所示巧說

深法.離相違過.諦審思惟.名之爲察.由是自善進趣.令他亦

善進趣.自離怯弱.令他亦離怯弱.是名理占察也.善惡者.十

善十惡.依身口意而名爲業.業□是思.由善惡思.發身口意

種種事業.意兼惑業.身口唯業.今以第一輪相.占視善惡多

.C PAGE 2

少.察其相應與否.復以第二輪相.占視業力强弱.亦須察其

相應與否.又以第三輪相.占視三世果報.亦須察其相應與

否.具如經文廣明.自身所有善惡業報.依此三種輪相而占

察之.決了疑悔.爲他亦然.故名占察善惡業報也.復次有善

惡惑.有善惡業.有善惡業所惑果報.惑業果三.皆是因緣所

生.凡屬因緣生法.無不卽空假中.今依一實境界.解了卽空

假中.名之爲占.復依二種觀道.證悟卽空假中.名之爲察.或

依進趣方便.知其卽空假中.啓迪正信.名之爲占.復依巧說

深法.悟其卽空假中.永離怯弱.名之爲察.故稱占察善惡業

報也.初略釋竟.次廣釋者.若依文便.應先釋占察.後釋善惡

業報.然設無善惡業報.約何可論占察.今依此義.故先釋善

惡業報.後釋占察也.先釋善惡業報復爲二.初分釋.二合釋.

初中三.初釋善惡.二釋業.三釋報.初釋善惡爲四.初約事局

釋.二約理通釋.三結屬十法界.四結成卽空假中.初約事局

釋者.性是淸淨調長.能爲此世他世順益.名之爲善.性是染

□粗戾.能爲此世他世違損.名之爲惡.卽殺生偸盜邪□.名

身三惡.妄言綺語兩舌惡罵.名口四惡.貪欲瞋□愚癡.名意

三惡.不殺不盜不□.名身三善.不妄不綺不離間不粗□.名

口四善.不貪不瞋不癡.名意三善.故四十二章經云.如是十

事.不順聖道.名十惡行.是惡若止.名十善行耳.又十善各論

止行.不殺不盜等.名爲止善.慈悲放生.周給布施.修習梵行.

說誠實言.說利義語.和合諍訟.柔軟誘誨.常念喜捨.志存悲

愍.了達事理.名爲行善.故此經云.言十善者.則爲一切衆善

根本.能攝一切諸餘善法.言十惡者.亦爲一切衆惡根本.能

.C PAGE 3

攝一切諸餘惡法也.初約事局釋竟.二約理通釋者.先釋惡.

次釋善.後明互融.先釋惡者.有事惡.有理惡.事惡如前說.理

惡者.外道計斷計常.破壞因果.是殺俗諦.違背涅槃.不能證

契.是殺眞諦.見戒二取.心外著法.是偸盜.愛染見執及味禪

等.是邪□.實非出要.自言出要.是妄言.種種戱論.無眞實義.

是綺語.□亂出世間法.是兩舌.增長煩毒.是惡口.自謂眞實.

是貪.謂餘虛妄.是瞋.不知出要.是癡.聲聞緣覺永斷生因.是

殺俗諦.不知佛性.是殺中諦.妄取涅槃.是盜.證偏眞理.不能

捨離.是□.未得一切解脫.自謂解脫.是妄言.譬如空拳楊葉.

無眞實義.是綺語.分離生死涅槃無二法性以爲定二.是兩

舌.分別善惡有漏無漏等法.是惡口.著無爲.是貪.厭有爲.是

瞋.不知平等法性.是癡.權敎菩薩入空時.殺俗諦.入假時.殺

中諦.觀中時.雙殺二諦.誓取菩提.是盜.神通法愛.是□.未證

實相.有所言說.是妄言.種種言說.不契實義.是綺語.分別中

邊.是兩舌.彈訶生死及二乘法.是惡口.似道法愛.是貪.捨離

二邊.是瞋.未照圓中.是癡.釋惡竟.次釋善者.事善如前說.理

善者.佛弟子離斷常見.深信因果.是不殺俗諦.達一切法無

我無我所.亦無實性.不殺眞諦.知一切法皆是佛法.皆是實

相.第一義諦.法界.法住.法位.眞如.實際.如來藏性.平等圓融.

不可思議.不殺中諦.了知心外無法可取.是不盜.無能無所.

是不□.四悉因緣如理詮說.是不妄.能令衆生得於四益.是

不綺.隨順事理.是不□亂.悅可衆心.是不粗惡.離似道愛.是

不貪.不違三諦.是不瞋.了達三諦.是不癡.次釋善竟.後明互

融者.善惡名字.本無一定.故以名定義.萬無一得.以義定名.

.C PAGE 4

萬無一失.且如約事.則殺盜等爲惡.不殺盜等爲善.約理則

有漏事善事惡.總名爲惡.無漏事理.乃名爲善.又有漏善惡

及偏眞事理.總名爲惡.入假事理.乃名爲善.又有漏善惡及

偏眞事理入假事理.總名爲惡.入中事理.乃名爲善.又但中

事理.仍名爲惡.圓中事理.乃名爲善.是則事殺事盜等.唯得

名惡.不得名善.圓中事理.唯得名善.不得名惡.若事不殺盜

等.乃至但中事理.亦得名善.亦得名惡.望前則皆名善.望後

則皆名惡也.復有理惡.所謂弑無明父.害貪愛母.菩提無與

者.然我取菩提.法喜爲妻.空拳誘度.乃至大貪大瞋大癡法

門.是則惟佛具足十惡.菩薩二乘.但有少分十惡.一切衆生.

唯能具足十善.更無少惡也.二約理通釋竟.三結屬十法界

者.又爲三.初明十界.二明四敎.三明六卽.初明十界者.地獄

苦重.但具事理善惡種子.不起事理善惡現行.一分極苦鬼

趣傍生亦爾.鬼畜二趣亦具事理善惡種子.多起事惡現行.

少起事善現行.未必能起理惡理善.慧力弱故.阿修羅趣.略

同鬼畜.或得見佛聞法.能起理善.理善若起.如應攝入四聖

界中.人趣有二.若在北洲.雖具一切種子.但起事善.不起事

惡.亦復不起理惡理善.就事善中.但有舊醫十善.不起三□

五戒八戒具戒諸善.以不聞佛法故.若在三洲.具能起於事

理善惡.人中慧解極猛利故.若起理善.亦隨攝入四聖界中.

天趣有四.一地居二天.謂四王.□利.具起事理善惡.略與人

同.但事善中缺出家戒一事耳.二空居四天.謂夜摩.兜率.化

樂.他化.不起殺盜邪□三種事惡.猶有正□未斷.亦容起後

七種事惡.亦能起事十善.但不起出家戒.亦能起於理善理

.C PAGE 5

惡.若起理善.亦隨攝入四聖界中.三色界中又分爲二.一初

禪天.猶有覺觀語言.容起口妄意貪.梵於釋子起諂□故.不

起其餘事惡.得起一切理善理惡.若起理善.亦隨攝入四聖

界中.二禪以上.已離覺觀.不起身口事惡.但起當地貪癡.及

起理善理惡.若起理善.屬四聖界也.四無色界.但有四蘊.無

業果身.不起身口事善事惡.亦起當地貪癡.多起理惡.少起

理善.一切菩薩不生彼故.聲聞緣覺又分爲三.一者見道.二

者離欲.三者無學.初見道位.永斷十種分別事惡.亦斷外道

殺俗殺眞等理惡.而未能斷正□及貪瞋癡任運事惡.亦復

全起聲聞緣覺理惡.二離欲位.永斷欲界十種事惡.未斷色

無色界任運貪癡事惡.三無學位.又分爲二.一有餘依地.永

斷三界事惡.全墮聲聞緣覺理惡.二無餘依地.若據權論.卽

是永入涅槃.無復事理善惡若現若種.若據實論.卽是出生

界外方便土中.但斷界內事理善惡現種.仍復現行聲聞緣

覺理惡.或能起于菩薩佛界理善理惡.若起菩薩佛界善惡.

如應攝入菩薩佛界也.菩薩法界復分爲四.一三藏所明事

六度菩薩.具足事理善惡種子.而弘誓力强.止觀力弱.但能

永斷事惡現行.不能損害事惡種子.但能熾然修行事善.不

能方便發起理善.于本敎中.旣不立修證地位.剋實論之.猶

屬人天界耳.二通敎菩薩.若在乾慧性地.略同三藏.若八人

見地發眞.則永斷凡外事理二惡.能起菩薩佛界事善及理

善惡.三別敎菩薩.十信位中.亦同三藏.十住已去.同前通敎.

或復勝之.可以意得.登地證道同圓.永斷九界事理二惡.唯

起佛界事理二善及佛理惡.四圓敎菩薩.亦名菩薩.亦名爲

.C PAGE 6

佛.五品位中.圓伏九界事理二惡.圓起佛界事善.而佛界理

善理惡.猶未現起.十信位中.任運先斷凡外事理二惡.亦斷

聲聞緣覺理惡.相似起于佛界理善理惡.初住已去.圓斷九

界事理二惡.分證佛界理善理惡也.佛界亦四.一藏敎所明

果佛.止能永斷六凡事理二惡種子.圓滿無漏事理二善.止

能弑枝末無明父.害界內貪愛母.取一切智菩提.以眞諦法

喜爲妻.說生生不可說法以誘□兒.不捨三界有爲福慧爲

大貪.不取三界見思因果爲大瞋.不分別三界諸法爲大癡

耳.二通敎所明果佛.因雖先斷六凡事理二惡種子.至果滿

時.還與藏佛同也.但兼能說生不生不可說法以誘□兒爲

小勝耳.三別敎所明妙覺果佛.僅斷十二品無明惡.僅分證

圓中事理二善.僅分證大貪大瞋等惡.不得名究竟也.四圓

敎所明妙覺果佛.一切事理二惡.斷無不盡.一切事理二善.

修無不滿.又究竟弑無明父.究竟害貪愛母.究竟取大菩提.

無有遺餘.究竟會合三諦法喜.無時暫捨.生生等四句皆不

可說.而說四句.一切實.一切不實.一切亦實亦不實.一切非

實非不實.□誘十界□兒.不捨一切法.不取一切法.不分別

一切法.是謂究竟善究竟惡也.初明十界竟.二明四敎者.四

敎各論十界.而淺深通別有異.今應從淺辨深.束通從別.且

如藏敎.以凡外事理二惡爲所治.以三乘四諦十二因緣六

度爲能治.凡外是六法界.四諦是聲聞界.十二因緣是緣覺

界.六度是菩薩界.三祇因滿.得成正覺.卽是佛界.而究其所

詮.止是因緣生法一句.析法歸空.斷除我執.不知諸法當體

卽空.爲化鈍根.施此小法.若約菩薩.不出六凡.若約證眞.唯

.C PAGE 7

歸灰斷.束通從別.判是聲聞法也.次明通敎.亦以凡外事理

二惡爲所治.以共般若無生理觀爲能治.凡外是六法界.已

辦地是聲聞界.□支地是緣覺界.第九地卽菩薩界.第十地

卽佛界.而究其所詮.止是卽空一句.體法無性.斷界內我法

二執.不知諸法假名無量.雖爲大乘初門.當敎亦歸灰斷.束

通從別.判是緣覺法也.次明別敎.以九界事理二惡爲所治.

以不共般若次第三觀爲能治.十信位中.仰信中道.用藏敎

析空觀及六度事善.治凡外事理二惡.十住.用通敎體空觀

及六度理善.斷凡外事理二惡.十行.用入假觀.治聲聞緣覺

理惡.遍能通達十界病之與藥.十向.習中道觀.治菩薩理惡.

十地.斷九界理惡.證佛界理善.而究其所詮.止是假名一句.

緣理斷九.不知諸法當體卽中.雖云證道同圓.當敎談理不

融.束通從別.判是菩薩法也.次明圓敎.以十界事理二惡爲

所治.卽以十界事理二善爲能治.亦得云以十界理善爲所

治.以十界理惡爲能治.亦得云十界善惡皆是所治.十界善

惡皆卽能治.何以故.三千在理.同名無明.能治性外.無別所

治.如水成□故.三千果成.咸稱常樂.所治性外.無別能治.如

□還成水故.雖無能所.而能所宛然.以一心三觀.圓治一切

事惡理惡.圓顯一切理善理惡.始從五品.終至妙覺.所斷所

顯.略如前說.而究其所詮.明一切法皆是佛法.因緣卽中.心

佛衆生.三無差別.說無分別法.隨佛自意語.束通從別.判是

佛界法也.二明四敎竟.三明六卽者.圓敎旣明衆生卽佛.性

德平等.若不了之.易起僭慢.故須以六位揀修.修雖分六.性

□平等.故六而常卽.可□退怯.性雖平等.修有逆順.故卽而

.C PAGE 8

常六.可除上慢也.理卽惟逆.究竟惟順.名字以去.望前名順.

望後名逆.又逆性則順無明.順性則逆無明.故逆名爲惡.亦

可名善.順名爲善.亦可名惡也.初理卽者.且如擧一善字.卽

具十界.由其順無明父.孝貪愛母.不敢盜取菩提.乖離法喜

妻妾不作佛法口業.不貪事理二善.不瞋見思煩惱.分明起

惑造業.則爲三塗法界.乃至不殺中諦.不取自心.不著似愛.

不說不了義法.不貪權善.不瞋二邊.了達三諦.則爲佛界.又

如擧一惡字.亦具十界.由其殺生偸盜等十惡滿足.則墮三

塗法界.由其雖不起事惡.而有迷眞理惡.則墮人天法界.雖

無事惡及迷眞惡.而有迷俗理惡.則墮二乘法界.雖無事惡

及迷眞迷俗理惡.而有迷中理惡.則墮菩薩法界.雖無事惡

迷三諦惡.而具足弑無明父等惡.則墮佛界.是知善惡二名.

各具十界.就一一界.無不卽空假中.而六凡生盲.日用不知.

二乘□目.妄生取捨.菩薩隔羅.謂在障外.故從地獄至別十

向.終日在理.不得理用.皆名爲理卽佛.亦名理卽十界.亦名

理卽善惡也.二名字卽者.若聞圓頓妙詮.能解一切善惡.但

有名字.一切十界.亦但名字.一一名字.卽空假中.一名字中.

通達一切名字.一切名字.通達□一名字.非一非一切.而一

切而一.故爲名字卽佛.亦爲名字卽十界.亦爲名字卽善惡

也.三觀行卽者.依所解義而起如理作意.審諦思惟十界善

惡.一一無非三德秘藏.故能圓伏五住.雖有煩惱.如無煩惱.

雖有肉眼.名爲佛眼.此是觀行卽佛.亦名觀行卽十界.觀行

卽善惡也.四相似卽者.由圓觀力.相似斷事理惡.生事理善.

如鑽木火.煖相先現.如消堅□.漸令潤濕.故名相似卽佛.亦

.C PAGE 9

名相似卽十界.相似卽善惡也.五分證卽者.由圓觀力.分破

十界善惡上之三惑.分顯十界善惡上之三德.如木出火.還

燒于木.如□成水.還泮餘□.故名分證卽佛.亦名分證卽十

界.亦名分證卽善惡也.六究竟卽者.圓道滿足.惑無不破.德

無不顯.如火出木盡.如□盡水澄.故名究竟卽佛.亦名究竟

卽十界.究竟卽善惡.以十界善惡.本具三諦三德之理.至此

方得畢顯現故.非別有法可證可得.但全證得衆生所迷本

理而已.故云圓滿菩提歸無所得也.三結屬十法界竟.四結

成卽空假中者.上來所明事理善惡該羅十界.遍攝四敎.統

括六卽.則若理若事.若因若果.能詮所詮.性修藥病.祇約善

惡二字.收無不盡.是故若知善惡卽空假中.則知一切諸法

無不卽空假中.圓融妙理.觸處洞然.復爲三意.一約□結.二

約橫結.三約一念非橫非□總結.一約□結者.事善事惡及

凡夫理惡.屬六凡法界.爲藏敎所治.墮理卽位中者.名世俗

諦.所謂因緣所生法也.無漏事善.證眞理善.屬二乘法界.約

藏通二敎能治法門.揀之則爲圓敎理卽.收之則同圓敎相

似卽者.名爲眞諦.所謂我說卽是空也.入假事理二善.屬菩

薩法界.約別敎敎道.揀之亦爲理卽.收之亦同相似者.名世

出世如幻俗諦.所謂亦名爲假名也.入中事理二善.及中道

理惡.屬佛法界.約圓敎圓詮.始從名字.終訖究竟者.名爲第

一義諦.所謂亦名中道義也.二約橫結者.四敎所詮十界事

理善惡.一一無非因緣生法.一一無不卽空假中.何以言之.

□一法性.法爾具足十界善惡諸法種子.名之爲因.隨于迷

悟染淨等緣.造成十界善惡諸法差別.旣此十界善惡.皆是

.C PAGE 10

因緣所生.則自他共離四句簡責.定皆無性.無性故空.空則

無性不□緣生.一卽一切.亘攝亘具.故名爲假.無性緣生.緣

生無性.法法罔非全體法性.法性之外.更無他物.泯絶內外

空有對待.故名爲中也.三約一念非橫非□總結者.上約□

結.則三諦分屬十界.次約橫結.則十界各有三諦.□則爲別.

橫則爲□.□別橫□.那顯至理.今明□依現前一念而辨善

惡.□依一念事理善惡而分十界.□依十界而明四敎.□依

四敎而辨六卽.一念理無先後.那得名□名別.一念體無彼

此.那得名橫名□.念體絶待.强名爲中.一中則一切中.若橫

若□.無不卽中.中體離一切相.强名爲空.一空則一切空.若

橫若□.無不卽空.中體具一切法.强名爲假.一假則一切假.

若橫若□.無不卽假.經云.衆生心體.從本以來.不生不滅.自

性淸淨.無障無□.猶如虛空.離分別故.此明一念心卽中也.

又云.平等普遍.無所不至.圓滿十方.究竟一相.無二無別.不

變不異.無增無減.此明一念心卽空也.又云以一切衆生心.

一切聲聞□支佛心.一切菩薩心.一切諸佛心.皆同不生不

滅.無染寂靜.眞如相故.此明一念心卽假也.又云.若無覺知

能分別者.則無十方三世一切境界差別之相.此明一空一

切空也.又云.以一切法皆不能自有.但依妄心分別故有.此

明一假一切假也.又云.當知一切諸法.悉名爲心.以義體不

異.爲心所攝故.此明一中一切中也.是故若能了達現前一

念心法.則能遍達善惡十界四敎六卽皆非橫□.亦能遍照

善惡十界四敎六卽若橫若□.可以意知.不可言盡也.初釋

善惡竟.二釋業亦爲四.初釋義.二辨類.三結屬十法界.四結

.C PAGE 11

成卽空假中.初釋義者.業名事業.亦名所作.亦名爲動.亦名

構造.若約小乘.則但在意地.不得業名.動身發口.乃名爲業.

若約大乘.則一念甫動.便有業意.經云.衆生于日夜中.念念

造出種種五陰世間.國土世間.假名世間.此之謂也.二辨類

者.一惡業.二善業.又一有漏業.二無漏業.又四種分別.一有

漏業.二無漏業.三亦有漏亦無漏業.四非有漏非無漏業.一

惡業者.謂五逆.十惡.□嫉.毁禁.散亂.惡慧.諸邪見業.二善業

者.謂施戒禪慧等業.又有漏業者.謂十惡能招非福果報.十

善能招福樂果報.四禪四定能招不動果報.無漏業者.出世

聖人所修聖道.不感三界異熟果報.唯證淸淨離繫妙果.又

無漏有二.一者無爲無漏.卽所證眞如.不名爲業.二者有爲

無漏.卽能證福智.福名助道.智名正道.福德智慧.皆名爲業

也.四種分別者.凡外善不善及不動業.名爲有漏.二乘出生

死業.名爲無漏.菩薩度衆生業.不取涅槃.名亦有漏.不染生

死.名亦無漏.諸佛稱性妙業.不同凡夫.名非有漏.不同二乘

名非無漏.或俗諦相應業.名有漏.眞諦相應業.名無漏.中諦

相應業.約雙遮.名非漏無漏.約雙照.名亦漏無漏也.攝四入

二者.若約界內敎意.則有漏但攝有漏.無漏具攝後三.若約

界外敎意.則有漏具攝前三.無漏但攝第四.若約別接通意.

則有漏及雙亦句.總名有漏.無漏及雙非句.總名無漏也.更

以善惡展轉攝者.或十惡爲惡.十善爲善.或散皆爲惡.定乃

爲善.或有漏皆惡.無漏爲善.或有漏無漏皆惡.雙照爲善.或

雙照仍名爲惡.雙遮泯同實相爲善.或雙遮不卽諸法爲惡.

雙照無非實相爲善.或一切皆名爲惡.一切皆名爲善.具如

.C PAGE 12

上文所明.又此諸善惡業.總分四類.一順現受.二順生受.三

順後受.四不定受.由其作時.心有强軟.境有高下.及由已潤

未潤.已懺未懺.種種不同.故成四別也.二辨類竟.三結屬十

法界者亦爲三.初明十界.二明四敎.三明六卽.初明十界者.

不論名善名惡.名漏無漏.乃至非漏非無漏業.但令念念之

間.計著我人.專爲名利.益己損他.不思反復.身口意業.純隨

妄習.不信三寶.毁諸事戒.錯誤因果.殺害所尊.是名地獄業

道.束爲上品十惡.若念念之間.計著我人.專恣情欲.不知□

愧.盲無所曉.癡暗昏愚.多諸怨結.是名畜生業道.束爲中品

十惡.若念念之間.計著我人.□貪嫉□.不知植福.但積罪根.

是名餓鬼業道.束爲下品十惡.若念念之間.存諂□心.無質

直意.外施仁義.內計我人.種種所作.情存勝負.是名修羅業

道.束爲下品十善.若念念之間.畏我墮苦.節制五欲.秉心歸

戒.希求後有.是名人趣業道.束爲中品十善.若念念之間.願

我未來□受勝樂.廣作衆福.制止諸罪.乃至攝散入禪.訶色

入空.是名天趣業道.束爲上品十善.若念念之間.觀察三界

苦空無常無我.依四念處.深信緣起.永斷希求後有之心.唯

志寂滅無爲之樂.是名二乘業道.束爲無漏上品十善.若念

念之間.緣于苦集二諦而起大悲.緣于道滅二諦而起大慈.

深觀我法二空.愍物昏迷.種種方便.令其覺悟.遍十方界.無

有分劑.盡未來時.無有疲厭.不求恩報.不圖名稱.不冀他知.

不見能所.是名菩薩業道.束爲亦漏無漏上品十善.若念念

之間.觀于諸法實相.卽權而實.理事平等.卽實而權.千如差

別.寂而常用.萬行雲興.用而常寂.一際無際.不作一想.不作

.C PAGE 13

一切想.而能了知一卽一切.一切卽一.微塵刹土.不隔毫端.

十世古今.不離當念.身遍十方而無合散.智入三世而無往

來.是名佛界業道.束爲非漏非無漏上上品十善.亦名眞中

無漏上上品十善也.二明四敎者.六凡善惡.雖各三品.由有

虛妄我執.同名有漏.皆爲藏敎所治.二乘無漏十善.若析知

無我.則屬藏敎.若體知無我.則屬通敎.菩薩亦漏無漏十善.

若緣生滅四諦而起慈悲.則屬藏敎.名爲有漏.若緣無生四

諦而起慈悲.則屬通敎.名爲無漏.若緣無量四諦而起慈悲.

則屬別敎.名爲亦漏無漏.若緣無作四諦而起慈悲.則屬圓

敎.約雙遮論.名爲非漏無漏.約雙照論.亦可名爲亦漏無漏

也.佛界非漏無漏上上品十善者.正屬圓敎.以此圓解歷一

切法.令前三敎乃至上品十惡.亦成非漏無漏上上品善.如

一切草木.無不具火.一切堅□.無不卽水.故約義定名.則偏

名非漏非無漏善.亦名眞中無漏妙善.若欲隨名立義.則旣

可名上上品善.亦可名上上品惡.如所云弑無明父等.又旣

可云無漏.亦可云有漏.以念念流出諸功德海.無已時故.旣

可云非漏無漏.亦可云亦漏無漏.以雙照漏與無漏.一切法

趣漏趣無漏故.三明六卽者.旣依圓實稱性而談.一切諸法.

無非佛法.上自佛界.下極泥□.所有業性.罔非實相.狂慧不

察.濫聖招尤.如闇中觸寶.傷身失命.故須約修辨六.免墮重

愆.雖復六位始終歷然.于業理性仍無增減.故名爲卽也.理

卽業性者.□是究竟業性.楞伽經云.如來藏是善不善因.能

遍興造一切趣生.但迷者不自知耳.知此業性.爲名字卽.觀

此業性.圓伏五住.爲觀行卽.粗垢先落.六根淸淨.爲相似卽.

.C PAGE 14

于此業性.開發眞明.爲分證卽.窮此業性.□無不盡.爲究竟

卽也.三結屬十界竟.四結成卽空假中者.亦爲三意.一約□

結.二約橫結.三約一念非橫非□總結.一約□結者.六界業

道.因緣所生.結成世諦.二乘業道.因緣卽空.結成眞諦.菩薩

業道.假名無量.結成俗諦.佛界業道.深達罪福實相.結成中

諦也.二約橫結者.十界業道.一一無非因緣所生.一一無不

卽空假中也.三約一念結者.祇就現前一念分別十界業道.

那得名□.十界業道.唯一念心.那得名橫.不橫不□.橫□歷

然.統一法性.不可思議.無非法性.故卽中.不橫不□.故卽空.

橫□歷然.重重無盡.故卽假也.二釋業竟.三釋報亦爲四.初

釋義.二辨類.三結屬十界.四結成卽空假中.初釋義者.報是

果報.對因名果.酬業名報.則果卽是報.又約習因所感.名爲

習果.約報因所感.名爲報果.則果屬了種.報屬緣種.又報義

有二.一約引業所感.名爲總報.二約滿業所感.名爲別報.總

報名爲眞異熟果.屬第八識.別報名爲異熟生果.屬前六識

一分無覆無記.唯受苦樂.不起業者.當知總別二種.皆名果

報.就此酬因所感果報心心所法.見分屬心.酬于習因.屬了

因種.別名爲果.相分屬色.酬于報因.屬緣因種.別名爲報.故

法華云如是果如是報也.又見分卽如是性.相分卽如是相.

二分所內依自證分.卽如是體.擧體成用.用無別體.故名不

縱橫不□別也.二辨類者.十惡所招三塗果報.一向是苦.鬼

畜二類.或有微樂.修羅人道.苦樂相兼.天道唯樂.又約五受

分別.無間唯有苦受捨受.一分極苦鬼畜亦爾.有間得兼憂

受.或有微喜微樂.鬼畜修羅人及欲天.□具五受.天與修羅

.C PAGE 15

戰時.有憂苦故.然北洲人不計我所.無憂苦受.初禪出離憂

根.二禪出離苦根.三禪出離喜根.唯有樂捨.四禪出離樂根.

自此直至有頂.唯有捨受.此五皆是有漏受也.二乘寂滅爲

樂.出離五受.以無所受.名爲正受.亦名爲無漏受.菩薩不受

二乘正受.出假神通.以爲法樂.名爲亦漏亦無漏受.示受生

死.故名亦漏.不染生死過患.故名亦無漏也.諸佛不受一切

諸受.以無所受.□受中道稱性法樂.名爲非漏非無漏受.不

同四榮.故非漏.不同四枯.故非無漏也.攝四入二.例如前說.

又不論五受漏與無漏四句分別.總以苦樂二字判之.收無

不盡.當知苦樂.惟是自心分別.實無心外法也.何者.阿鼻極

苦.擧世共知.若住不可思議解脫菩薩.大悲遊戱.代衆生苦.

則以爲樂.故調達善知識云.此中如第三禪.豈實作逆罪者

能得爾耶.夫□蟲處□.宛轉出沒.亦自謂樂.蠅向臭飛.蛾爭

赴火.狗□糞穢.皆自謂樂.自人視之.不勝其苦.人間粗弊五

塵.昏迷沈醉.諸天視之.猶如糞□.欲天五塵.展轉勝妙.色界

視之.不□□毒.梵天身相.光明炳然.空界厭之.謂如癰毒.四

空寂定.自謂精微.羅漢視之.名爲癡暗.聲聞三昧.無漏無爲.

菩薩訶之.名爲敗種.大士神通.往來自在.諸佛視之.如童子

戱.故知九界衆生.皆是以苦爲樂.所處愈下.所樂愈劣.自上

視下.知彼所樂當體是苦.惟佛苦樂情盡.證苦法界及樂法

界.惟一實相.無苦無樂.及名大樂耳.今姑就九界情謂.則各

以順適身心.名爲樂報.違損身心.名爲苦報.此苦樂報.各從

自類善惡業所招也.二辨類竟.三結屬十界亦復爲三.初明

十界.二明四敎.三明六卽.初明十界者.地獄法界所有罪報.

.C PAGE 16

純從上品十惡業招.□折粗惡色心爲體.重者在大地下.輕

者在諸黑闇山間.惟苦無樂.畜生法界罪報.中品十惡業招.

餓鬼法界罪報.下品十惡業招.□以弊陋色心爲體.于中各

有苦樂別報.三品九類不同.則是酬于滿業.名異熟生.事非

一槪.不可具述.住通山間人世水陸空界.修羅法界.報居大

海.受用似天爲樂.三時刀仗爲苦.人道法界.報在四洲.暫時

五欲爲樂.生老病死爲苦.天道法界有三.一者欲界.二者色

界.三無色界.欲界六天.一四天王天.或上品十善爲因.或一

日一夜八關戒齋等爲因.或終身三歸精持一不殺戒爲因.

報得殊勝色心.居在須彌山腹.二□利天.或上品十善爲因.

或一日一夜八戒等爲因.或終身三歸精持不殺不盜二戒

爲因.報得殊勝色心.居在須彌山頂.此二皆以五欲自在爲

樂.修羅戰□及五衰相現爲苦.三夜摩天.此云時分.或上品

十善兼習坐禪爲因.或一日一夜八戒等爲因.或終身三歸

精持三戒爲因.報得殊勝色心.離□利天八萬由旬.于虛空

中.有地如雲.朗然安住.不假日月.身有光明.華開爲晝.華合

爲夜.四兜率天.此云知足.或上品十善.兼得細住爲因.或一

日一夜八戒等爲因.或終身三歸精持四戒爲因.報得殊勝

色心.離夜摩天十六萬由旬.有地如雲.空中安住.五化樂天.

或上品十善兼得欲界禪定爲因.或一日一夜八戒爲因.報

得殊勝色心.離兜率天三十二萬由旬.有地如雲.空中安住.

六他化自在天.或上品十善兼得未到地定爲因.或一日一

夜八戒等爲因.報得殊勝色心.離化樂天六十四萬由旬.有

地如雲.空中安住.此四亦皆以五欲自在展轉殊勝爲樂.五

.C PAGE 17

衰相現爲苦.色界共十八天.分爲四禪.初禪三天.一梵衆.二

梵輔.三大梵.同以根本初禪五支功德爲因.或以純孝爲因.

或以深重□愧爲因.或以深重慈心爲因.或以和合已破僧

伽爲因.報得淸淨色心.離他化天一百二十八萬由旬.有地

如雲.空中安住.壽命盡一大劫.或亦有中夭者.離憂淸淨爲

樂.死時退墮爲苦.二禪三天.一少光.二無量光.三光音.同以

根本二禪四支功德爲因.報得淸淨色心.離初禪天二百五

十六萬由旬.有地如雲.空中安住.壽命盡八大劫.或亦有中

夭者.離苦淸淨爲樂.死時退墮爲苦.三禪三天.一少淨.二無

量淨.三遍淨.同以根本三禪五支功德爲因.報得淸淨色心.

離二禪天五百一十二萬由旬.有地如雲.空中安住.壽命六

十四劫或亦有中夭者.離喜妙樂爲樂.死時退墮爲苦.四禪

九天.又分三類.一是凡夫.二是外道.三是不還聖者.凡夫三

天.一福生.二福愛.三廣果.同以根本四禪四支功德爲因.報

得寂靜不動色心.離三禪天一千二十四萬由旬.隨身宮殿.

在虛空中朗然安住.幷無如雲之地.故亦名無雲天.壽命五

百大劫.或亦有中夭者.捨念淸淨爲樂.死時退墮爲苦.外道

一天.所謂無想.卽以無想定而爲因.報得寂靜不動色心.生

半劫後.前六轉識悉皆不行.唯第七第八兩識.相依俱轉.第

八能持色身久住.壽五百劫.或有中夭.死時決定退墮爲苦.

不還五天.一無煩.二無熱.三善見.四善現.五色究竟.同以無

漏夾熏四禪.資于故業爲因.報得寂靜不動色心.四禪凡夫

所不能見.壽或千劫.乃至萬劫.永無退墮爲樂.未離三界爲

苦.無色界共有四天.一空處天.卽以空定爲因.壽二萬劫.二

.C PAGE 18

識處天.卽以識定爲因.壽四萬劫.三無所有處天.卽以無所

有定爲因.壽六萬劫.四非想非非想處天.卽以非想非非想

定爲因.壽八萬劫.滅色存心.但有微細受想行識.亦有中夭.

同以出離色籠爲樂.死時退墮爲苦也.聲聞法界.有四向四

果.初果以生空無漏智種爲因.聞思修慧熏習爲緣.發得生

空無分別智.頓斷三界分別惑種.親證一分生空所顯眞如.

名爲擇滅無爲.是離繫果.其身仍在人中天上.當知此人天

身.猶是有漏故業餘報.非無漏報也.二果以重慮緣眞爲因.

漸斷欲界任運惑種九品之六.親證六品擇滅無爲.其身亦

在人中天上.亦是有漏故業招報.三果亦以重慮緣眞爲因.

斷盡欲界餘三品惑.又證三品擇滅無爲.其身亦在人中天

上.亦是有漏故業招報.苦捨欲界身已.報在初禪.仍是有漏

故業招報.若斷初禪惑已.報在二禪.若斷二禪惑已.報在三

禪.若斷三禪惑已.報在四禪五不還天.若斷四禪惑已.報在

空處.若斷空處惑已.報在識處.若斷識處惑已.報在無所有

處.若斷無所有處惑已.報在非非想處.齊此名爲阿那含果.

皆是有漏故業招報.非無漏業報也.不論在人在天.若能進

斷非非想處九品思惑.名羅漢向.若已斷盡非非想思.通證

修道八十一品擇滅無爲.名羅漢果.爾時名住有餘涅槃.其

身仍在人中天上.此身亦是有漏故業餘報.若人天身任運

滅位.不復更受三界生身.爾時名住無餘涅槃.若依權敎.則

永無報果.若依實說.則三界外有淨土.聲聞緣覺自謂入涅

槃者.出生其中.受法性身.非分段生.當知卽是方便有餘國

土.亦名三種意生身也.總論苦樂者.初果以永閉三惡道門

.C PAGE 19

爲樂.未斷欲愛爲苦.二果以欲習漸薄爲樂.未離欲繫爲苦.

三果四向以永不退還爲樂.未離色無色繫爲苦.四果在有

餘位.以永斷子縛爲樂.未盡果縛爲苦.在無依位.依權敎說.

則是永無苦樂.依實敎說.則超出三界爲樂.沈空滯寂爲苦

也.緣覺法界.不立分果.而有二類.一是緣覺種性.四生百劫

種福修因無漏根熟.人中得道.若遇佛世.入聲聞數.亦名緣

覺.遇無佛世.名獨覺佛也.二是聲聞初果第七生盡.受人間

身.遇無佛世.亦名獨覺也.有餘無餘二種苦樂.□同聲聞中

說.菩薩法界.須約四敎分別.若三藏敎菩薩.總未斷惑.但以

四弘六度上上十善爲因.感得人天殊勝色心妙報.不生三

惡及無色界諸難處中.若通敎菩薩.乾慧性地.報同三藏菩

薩.八人見地薄地.報同初果二果.離欲地.報同三果.已辦地

去.或智增上者.還同四果獨覺有餘無餘論報苦樂.但彼生

方便土.亦不沈空滯寂.□是未證中道法性.未免變易生死

爲苦耳.或悲增上者.□習潤生.還來三界.示同六道果報苦

樂.而非實是有漏苦樂以其非業牽故.若別敎菩薩.十信位

中.亦同三藏菩薩.初住至第六住.亦同初二三果.七住已去.

乃至十向.亦約智悲分別.登初地時.分證中道法身.□居實

報無障□土.亦名分證常寂光土.乃至等覺.皆以中道果報

爲樂.無明變易未盡爲苦.分形散影遍諸世界六趣四生.及

遍方便有餘土中.示同六凡二聖種種苦樂.皆非實苦樂也.

若圓敎菩薩.五品位中.雖受人天報身.已能解了苦樂實性.

卽空假中.初信至六信.報或同于初二三果.而解永異.七信

至十信.或在方便.報同通敎智增.而解永異.或在同居.報同

.C PAGE 20

通敎悲增.而解亦永異也.登初住時.分證如來一身無量身.

□居實報莊嚴淨土.亦名分證寂光淨土.乃至等覺.分形散

影.遍下三土.示同九界苦樂.皆非實苦樂也.佛法界者.約敎

有四.藏敎果佛.必是別地圓住化身.或是妙覺示現.假說生

身是有漏報.乃是示同阿羅漢耳.通敎佛地.示居色究竟天.

亦非三界實分段身.必是別地圓住化現.別敎妙覺.坐蓮華

藏世界.亦是大機隨力所見.□是他受用報.托自受用而爲

本質.諸大菩薩.各自變爲相分而自緣耳.圓敎妙覺.性德究

竟圓顯.名爲淸淨法身.所依法性.名爲上上品常寂光淨土.

修德究竟滿足.名爲圓滿報身.所依報境.名爲上上品實報

莊嚴淨土.性修不二.依正不二.不二而二.說有法報依正差

別之名.此是最勝無上報也.初明十界竟.二明四敎者.六凡

法界有漏諸苦樂報.但爲四敎所治.□非四敎所攝.而是因

緣生法.得爲藏敎俗諦所詮.亦得通爲四敎所觀之境.方便

土中無漏苦樂之報.卽是四敎九人所感.謂藏敎四果□支.

通敎已辨□支菩薩.別敎三賢.圓敎十信也.實報無障□土.

卽是別敎十地等妙.圓敎十住十行十向十地等覺所感.雖

亦分證寂光.以理從事.總名實報.或約次第一心證入而分

淨穢.乃依敎道假分別也.常寂光土.卽是圓敎妙覺所證.雖

亦圓證上品實報.以事從理.總名寂光.或約分證究竟而分

淨穢.乃依別圓二種果頭而分別耳.又藏敎明六道果報.是

實有苦諦.苦若滅者.則證眞空.不說四聖亦有報也.通敎明

六道果報.是幻有苦諦.若達幻空.則無生死.亦不說有四聖

報也.別敎明六道果報是分段生死.三乘果報.是變易生死.

.END

.C VER 1.2

.C TITLE 占察善惡報經玄義(p21-38)

.C PAGE 21

.D

皆名苦諦.永斷二死.證眞中道.所證名爲眞如涅槃.能證名

爲四智菩提.大圓鏡智相應心品.能現自受用身及土.能持

圓滿無漏種子.盡未來際.利樂有情.此則說有四聖果報.圓

敎明十界報法.一苦一切苦.而苦卽法界.則一滅一切滅.乃

是非報非不報而論十界報也.二明四敎竟.三明六卽者.旣

依圓實稱性而談.則十法界苦樂諸報.一一無非實相法界.

卽空假中.誠恐狂惑無知.執穢爲淨.安其陋習.不求出離.譬

如指□卽水.不求融泮.水還是□.那可飮用.故以六義而揀

逆順.如□雖以顯爲性.而□違顯性.確爾堅凝.理卽位中.亦

復如是.十界妙報.不識不知.昧爲苦諦.一苦一切苦也.名字

位中.順修之始.了知十界報法.唯是一心.譬如堅□.其實是

水.終不棄□而別求水.是爲初識十界報法之名字也.觀行

位中.依名觀察.了知十界報法.一一卽空假中.圓伏三惑.如

手執□.知其潤濕也.相似位中.深觀十界報法.深信卽空假

中.如□近煖.漸捨堅相也.分證位中.十界報法三諦理體.分

分現前.如煖消□.分分融泮.分分可飮用也.究竟位中.十界

報法三諦妙理.無不圓顯.如□已盡.唯是一水.盡可飮用也.

所以三千果成.咸稱常樂.□屋實成香殿.糞穢實成妙饌.惡

聲實成歌讚.毒藥實成甘露.刀箭實成華纓.乃至我若向刀

山.刀山自□折.我若向火湯.火湯自消滅等.□是分證究竟

位中眞實受用.不過還證衆生所迷報法之理體耳.豈藉作

意神通力哉.三結屬十界竟.四結成卽空假中.亦爲三意.一

約□結.二約橫結.三約一念非橫非□總結.一約□結者.六

凡有漏諸苦樂報.及有學無學諸餘殘報.幷同居土中新悟

.C PAGE 22

無生法忍菩薩所有生身.亦是有漏故餘殘報.□屬因緣生

法一句.世俗諦攝.所以諸阿羅漢之十八界.唯後三界名爲

無漏.前十五界皆有漏也.依此亦說藏頭果佛.及十地諸大

菩薩.與羅漢同也.兩敎聲聞緣覺.入涅槃界.出生方便土中.

受變易身.幷通菩薩.別三十心.圓十信心.生方便土.所受變

易五蘊十八界等.□屬卽空一句.眞諦所攝.故稱無漏.別地

圓住.捨分段身.于實報土受果報身.及悲願力.于十方界種

種同居方便兩土之中.現十界像.遍同苦樂.而非實苦實樂.

乃至佛後得智.應現實報方便同居三土.遍示十法界像.□

屬卽假一句.妙俗諦攝.故名亦漏亦無漏也.圓敎妙覺.究竟

圓證常寂光土三德秘藏微妙法身.及別十地圓十住等.分

證三德寂光身土.□屬卽中一句.中道第一義諦所攝.故名

非漏非無漏也.二約橫結者.不論有漏無漏.苦之與樂.若實

若權.但是十界所有依正二報.一一無非因緣所生.或是因

緣所顯.亦得名爲因緣所生.旣是因緣生法.則必法爾卽空

假中.更無一色一心而不卽空假中者也.更細釋者.同居依

正二報.是界內因緣所生.有爲有漏.乃苦無常無我不淨之

相.然此苦等諸相.無不卽空假中.方便依正二報.非分段生.

是界內因緣所顯.無爲無漏.乃苦無常無我不淨之性.然此

苦等諸性.亦無不卽空假中.實報依正二報.是界外因緣所

生.有爲無漏.乃常樂我淨之相.然此常等之相.亦無不卽空

假中.寂光依正二報.是界外因緣所顯.無爲無漏.乃常樂我

淨之性.然此常等之性.亦無不卽空假中.以體實故.名之爲

中.以離一切相故.復名爲空.以卽一切法故.復名不空也.若

.C PAGE 23

以寂光無爲無漏.望彼方便無爲無漏.則方便仍是有爲有

漏而已.三約一念結者.旣□就一念而辨善惡.□就一念而

辨諸業.則十界依正二報.亦何出於現前一念.一念本無前

後.那得名□.一念本無二體.那得名橫.深觀一念所具十界

依正非橫非□.則能雙照橫之與□了了分明.而一一橫□.

卽非橫□.何者.十界報法.唯是一念.則非橫非□.一空一切

空.不思議眞諦也.一念具十界報.則非橫而橫.一念造十界

報.則非□而□.一假一切假.不思議俗諦也.離一念外.別無

所具所造十界報法可得.離十界報法外.別無能具能造一

念可得.唯是實相.唯是法性.心佛衆生.三無差別.非□非不

□.非橫非不橫.離名絶相.亦無名相而可離絶.不思議中諦

也.三釋報竟.上來初分釋善惡業報竟.二合釋者.復分爲六.

初約十如釋.二約十二因緣釋.三約四諦釋.四約二諦釋.五

約三諦釋.六約一諦釋.初約十如釋者.善惡卽如是性.性以

不改爲義.善是調良淸淨爲性.不可改而爲惡.惡是粗戾染

□爲性.不可改而爲善.十界各有種性也.業卽如是相.擧意

動身發語.有所表現.十界事業.覽而可別也.性之與相.同依

色心.色心卽如是體也.此善惡業.各有力能.各有構造.卽十

界如是力如是作也.善惡約性.卽十界如是因也.業旣約相.

卽十界如是緣也.報指十界色心依正.卽如是果如是報也.

性相爲本.果報爲末.一空一切空.始終無性.故爲空等.一假

一切假.始終相在.睹本卽能知末.睹末卽能識本.故爲假等.

一中一切中.始終理同.所謂實相實性.乃至實果實報.故爲

中等.語不頓彰.故空假中次第分別.實不縱橫□別也.法華

.C PAGE 24

經云.唯佛與佛.乃能究盡諸法實相.所謂諸法如是相等.此

經云.欲向大乘者.應當先知最初所行根本之業.所謂依止

一實境界以修信解.一實境界.卽是諸法實相.故得約十如

釋也.二約十二因緣者.復有四意.一思議生滅因緣.二思議

不生滅因緣.三不思議生滅因緣.四不思議不生滅因緣.今

六凡善惡業報.是思議因緣生相.藏敎二乘善惡業報.是思

議因緣滅相.又六凡善惡業報卽空.是思議因緣不生相.通

敎三乘善惡業報.是思議因緣不滅相.又九界善惡業報.是

不思議因緣生相.佛界善惡業報.是不思議因緣滅相.又十

界善惡業報無不卽空假中.是不思議因緣不生滅相.何者.

善惡□是無明愛取三支.業□是行有二支.報□是識名色

六入觸受生老死七支.惑卽般若了因佛性.業卽解脫緣因

佛性.苦卽法身正因佛性.十二因緣名爲佛性.故不思議不

生滅也.三約四諦.復有四意.一生滅四諦.二無生滅四諦.三

無量四諦.四無作四諦.今六凡有漏善惡業.是生滅集諦.六

凡有漏依正報.是生滅苦諦.二乘無漏善業及菩薩有漏善

業.是生滅道諦.二乘及三藏佛子果縛盡.不受後有.是生滅

滅諦.又六凡有漏善惡業卽空.是無生滅集諦.六凡有漏依

正報卽空.是無生滅苦諦.此體空智及諸善業.是無生滅道

諦.乃至涅槃亦如夢幻.是無生滅滅諦.又十界有漏無漏諸

善惡業.是無量集諦.十界分段變易諸依正報.是無量苦諦.

三止三觀十波羅蜜五行萬行亦漏無漏一切善業.是無量

道諦.斷十重障.證十眞如.是無量滅諦.又十界善惡諸業不

離一念.是無作集諦.十界依正諸報不離一念.是無作苦諦.

.C PAGE 25

達此一念心具心造.是無作道諦.諸法本來常寂滅相.不復

更滅.是無作滅諦也.四約二諦.復有七意.一藏敎二諦.實有

爲俗.實有滅爲眞.二通敎二諦.幻有爲俗.幻有卽空爲眞.三

通含別二諦.幻有爲俗.幻有卽空不空爲眞.四通含圓二諦.

幻有爲俗.幻有卽空不空一切法趣空不空爲眞.五別敎二

諦.幻有幻有卽空皆名爲俗.不有不空爲眞.六別含圓二諦.

幻有幻有卽空皆名爲俗.不有不空一切法趣不有不空爲

眞.七圓敎二諦.幻有幻有卽空不有不空皆名爲俗.一切法

趣有趣空趣不有不空爲眞.今約藏敎.則六凡有漏善惡業

報.是實有俗諦.此實有滅.無復三界善惡業報.乃會眞諦.若

依通敎.則六凡有漏善惡業報.是幻有俗諦.此旣如幻.卽不

可得空.名爲眞諦.又六凡有漏善惡業報.是幻有俗諦.此俗

卽眞.依于眞諦.得論四聖無漏善業果報.非復但空.卽是通

含別也.又六凡有漏善惡業報.是幻有俗諦.此俗卽眞.此眞

卽是中道不空之體.具一切法.是爲通含圓也.若依別敎.則

六凡有漏善惡業報.四聖無漏善業果報.俱是俗諦.中道理

性.非凡非聖.爲凡聖依.非漏無漏.爲迷悟依.乃名眞諦.又十

界善惡業報.俱是俗諦.中道理性.雖非凡聖及漏無漏.而具

一切凡聖漏無漏法.名爲眞諦.是爲別含圓也.若依圓敎.則

六凡之有.二乘之空.菩薩佛之不有不空.十界百界千如施

設.俱是俗諦.□此俗諦之中.隨拈一法.無非法界.約有.則一

切法趣有.百界千如之有.卽六凡有.六凡善惡業報之有.卽

百界千如之有.亦卽百界千如之空.亦卽百界千如之不有

不空.約空.則一切法趣空.百界千如之空卽二乘空.二乘灰

.C PAGE 26

斷之空.卽百界千如之空.亦卽百界千如之有.亦卽百界千

如之不有不空.約不有不空.則一切法趣不有不空.百界千

如之不有不空.卽菩薩佛之不有不空.菩薩佛中道善惡業

報之不有不空.卽百界千如之不有不空.亦卽百界千如之

有.亦卽百界千如之空.宛轉相卽.無二無別.不二而二.說有

二諦.二而不二.惟是一心.心外無法.千如宛然.千如體眞.罔

非實相.理具事造.無盡重重.雖亘遍融.亦無所在.是爲不思

議二諦也.五約三諦.復有五意.一別入通三諦者.約通含別

二諦.幻有爲俗.幻有卽空不空爲眞.今分此眞諦以爲兩諦.

空卽是眞.不空卽中諦也.二圓入通三諦者.約通含圓二諦.

幻有爲俗.幻有卽空不空一切法趣空不空爲眞.今亦分此

眞諦以爲兩諦.一切趣空是眞.一切趣不空是中也.三別三

諦者.約別二諦.幻有幻有卽空皆名爲俗.不有不空爲眞.今

分彼俗諦以爲兩諦.幻有是俗.幻有卽空是眞.指彼眞諦以

爲中道.不有不空是中諦也.四圓入別三諦者.亦約別含圓

二諦.幻有幻有卽空皆名爲俗.今仍分作眞俗兩諦.一切法

趣不有不空爲眞.今指此圓眞以爲圓中也.五圓三諦者.六

凡之俗.亦復卽空假中.具一切法.二乘之眞.亦復卽空假中.

具一切法.菩薩佛之中道.亦復卽空假中.具一切法.三諦圓

融.不可思議.卽一而三.卽三而一.非一非三.而三而一也.若

別入通三諦.則六凡幻有善惡業報.是俗諦.幻有卽空是眞

諦.此空不空.本非煩惱生死.亦非菩提涅槃.而爲煩惱菩提

生死涅槃作所依持.不斷不常.不空不有.是爲中諦.若圓入

通三諦.二諦同前.此空不空具一切法.是爲中諦也.若別三

.C PAGE 27

諦者.六凡有漏善惡業報.是俗.四聖無漏唯善業報.是眞.所

依眞如理性.非有非空.非漏無漏.是中諦也.若圓入別三諦

者.二諦同前.理性具足一切諸法.與前中異也.若圓三諦者.

橫□自在.□則六凡善惡業報之俗.亦空假中.二乘善惡業

報之眞.亦空假中.菩薩佛善惡業報之中.亦空假中.橫則十

界俱空.名爲眞諦.此眞卽俗卽中.十界俱假.名爲俗諦.此俗

卽中卽眞.十界俱非空假.名爲中諦.此中卽眞卽俗.□是非

橫非□說橫□耳.六約一諦者.大經云.所言二諦.其實是一.

方便說二.如醉未吐.見日月轉.謂有轉日及不轉日.醒人但

見不轉.不見于轉.如是十界善惡業報.皆由無明醉未吐故.

妄見法性隨緣流轉.別立隨緣不變以爲眞如.若佛眼觀.無

非實相.實相之外.更無餘法.故此經名一實境界.卽指十界

善惡業報.當體唯一實諦.卽是常住妙明不動周圓妙眞如

性.性眞常中.求于去來迷悟生死.了無所得.然隨情說.則藏

敎以事外偏眞爲一實.通敎以卽事而眞爲一實.別敎以眞

如不動爲一實.惟圓敎以法法無非中道爲一實也.又旣不

見轉.豈更對轉而說不轉.若立不轉.便是與轉爲二.若作二

解.便同醉人.是故諸諦皆不可說.言語道斷故.若通作不可

說者.生生不可說.則六凡善惡業報不可說也.生不生不可

說.則二乘善惡業報不可說也.不生生不可說.則菩薩善惡

業報不可說也.不生不生不可說.則佛界善惡業報不可說

也.上來先釋善惡業報竟.後廣釋占察者.善惡業報.至理玄

微.非智莫顯.故須占察.約智占察.略有二十差別.一世智.二

五停心四念處外凡智.三煖頂忍世第一內凡智.四四果無

.C PAGE 28

漏智.五支佛無漏智.六六度菩薩緣事智.七三藏佛果一切

智.八體法聲聞智.九體法支佛智.十體法菩薩入眞方便智.

十一體法菩薩出假智.十二通敎佛地智.十三別十信外凡

智.十四別住行向三十心內凡智.十五別十地中道智.十六

別妙覺佛一切種智.十七圓敎五品外凡智.十八圓敎十信

內凡智.十九圓初住至等覺分證智.二十圓妙覺佛究竟智.

一世智者.心行理外.邪計妄執.不能占察善惡報.不可信用.

故此經云.不應棄捨如是之法.而返隨逐世間卜筮種種占

相吉凶等事.貪著樂習.若樂習者.深障聖道也.二五停四念

外凡智者.有定故言停.有慧故言觀.觀能□邪.定能制亂.數

息觀治散心.不淨觀治貪心.慈悲觀治瞋心.因緣觀治邪見

心.念佛觀治障道罪.故名五停心觀也.觀身不淨.觀受是苦.

觀心無常.觀法無我.是觀苦諦上四智.治于四倒.由此四觀.

令四倒不起.初□四倒.未入聖理.故言外凡智也.此智能治

六凡惡業而于業報因緣.未能如實了知.猶須依三輪相以

自決疑.三內凡智者.緣四諦境.得相似解.能伏煩惱.譬如鑽

火.煖相先現.無漏智火所發前相.名爲煖位.得色界定.諦解

分明.如登山頂.四望皆見.名爲頂位.若能親近善友.聞隨順

法.內心正觀.信佛信法信僧信諦.卽住頂.若不如是.卽頂退.

爾時設有疑悔.亦須依輪占察.若入下忍.正觀欲界四諦.色

無色界四諦.次入中忍.唯觀欲界苦諦.深生厭患.次入上忍.

生世第一.則能無間發眞.于聲聞乘決定不退.不須輪相占

察.若欲爲人占察.未必有宿命天眼及他心智.仍須輪相也.

四四果無漏智者.初果八忍八智斷見惑.永不復起三塗業

.C PAGE 29

報.亦不復招北洲無想黃門二根盲聾□啞等報.二果三果

重慮緣眞.永斷欲界善有漏報.四果永斷三界業報.自無所

占.若欲爲他占察.或依神通道眼.或借輪相以決凡愚.亦無

不可.五支佛無漏智.出無佛世.未必用此輪相.但用神通化

他.但能齊三界內.齊爾所劫.知彼善惡業報差別.而不能知

界外及無量劫前後諸事.復不能知六道善惡業報卽空.況

知卽假中耶.六六度菩薩緣事智者.自發四弘.已得決定.不

須占察.初僧祇中.未獲五通.若欲爲人.宜用輪相.二僧祇後.

五通自在.不須輪相.能決衆疑.亦止能知六道因緣生滅相

耳.七三藏佛果一切智者.本是別地圓住化現.故能遍知三

界內外曠劫前後一切業報因緣.不用輪相.而不說是卽空

假中.八體法聲聞智者.已具六通.能知六道善惡業報.亦知

卽空.九體法支佛智者.已侵習氣.小勝聲聞.十體法菩薩入

眞方便智者.正達三界善惡業報一一卽眞.十一體法菩薩

出假智者.正能分別六道三乘病之與藥.善決六道一切疑

網.十二通佛智者.亦是別地圓住化現.故能遍知一切善惡

業報.不用輪相.而說卽空.不說卽假卽中.十三別十信外凡

智者.信有果頭眞如實相.爲求此理.起十信心.自無疑網.爲

他占察.須依輪相.十四別三十心內凡智者.十住正習入空.

傍習假中.十行正習假.傍習中.十□向正習中.具足五通.自

無疑悔.能決他疑.遍知十界善惡業報.而不能知一一卽中.

十五別十地中道智者.旣證實相.雙照二邊.任運寂而常照.

初地一念照百世界.二地一念照千世界等.展轉增勝.不可

言盡.十六別妙覺智者.坐華藏界.應法界機.妙觀察智.橫□

.C PAGE 30

遍照.下地不能測其邊際.十七圓五品智者.具縛凡夫.能知

如來秘密之藏.雖有肉眼.名爲佛眼.自無疑網.不須輪相.爲

他決疑.亦須用之.又自行種種三昧.亦可依輪取決.如永明

大師.已悟圓宗.仍作坐禪萬善二□.當知拈□一法.出圓覺

經.與今輪相.及灌頂神策經.同名正法.不比世間卜筮也.十

八圓十信內凡智者.六根淸淨.任運能決大千疑網.鑒十界

機.無有錯謬.十九圓四十一分證智者.初住妙智.如初生月.

光明已自遍照無餘.況復漸增至十四夜.二十圓妙覺佛究

竟智者.譬如十五夜月.體相俱圓.法界洞明.橫□無餘.□則

觀彼久遠.猶若今日.盡未來事.授記不謬.橫則□沙界外一

滴之雨.尙知頭數.松直棘曲.鵠白烏玄.皆了元由.以要言之.

大圓鏡智.無不頓印.平等性智.無不普入.妙觀察智.洞了因

緣.成所作智.一時普應.無分別.非不分別.無次第.非不次第.

乃至十地所有智慧.比如來智.猶如閻浮提土.比大千土.不

可思測.不可形容.是爲究竟占察智也.今地藏大士.或是圓

等覺智.或是圓妙覺智.本高跡下.不可測知.由與此土悲重

緣深.是故釋迦大聖.令堅淨信請說此法.能令博地凡夫.依

此頓除疑網.而又廣明一實境界.詳示二種觀道.以爲進趣

方便.又復巧說深法.安慰群迷.眞實相應.無相違過.則使名

字初心.遍能占察十界善惡業報.若事若理.□無不盡.法門

之妙.何以加此.又復應知.善惡業報.卽是境妙.占察.卽是智

妙.以智契境而修二觀.卽是行妙.成就信忍順忍及無生忍.

卽是位妙.信滿法故作佛.解滿法故作佛.證滿法故作佛.一

切功德行滿足故作佛.亦是位妙及三法妙.始終同住三德

.C PAGE 31

秘藏圓滿法故.自住三德.寂而常照.有感必赴.卽感應妙.又

敎衆生修行懺悔.觀察法身以爲能感.若能至心.所占則吉.

所求皆獲.乃至能入一行三昧.見佛無數.皆感應妙.我于爾

時.隨所應度而爲現身.或示神通種種變化.或復令彼自憶

宿命.卽神通妙.或復隨其所樂.爲說種種深要之法.乃至巧

說深法.令離怯弱.卽說法妙.衆生聞法.除疑生信.卽眷屬妙.

能獲深大利益.漸次作佛.卽功德利益妙.若識跡妙.本妙非

遙.故佛歎云.此善男子.發心已來.過無量無邊不可思議阿

僧祇劫.久已能度薩婆若海.功德滿足.但依本願自在力故.

權巧現化.影應十方.卽是發跡顯本意也.觀心十妙者.現前

一念.具足十界善惡業報.卽境妙.以圓三慧而占察之.卽智

妙.依此一實境界而修二觀.卽行妙.信此自心.順此自心.了

此自心本自無生.卽三忍位妙.始終不離自心秘藏.卽三法

妙.境智和合.卽感應妙.智能轉境.卽神通妙.一念轉敎餘心

心所.卽說法妙.餘心心所隨觀而轉.卽眷屬妙.始從名字.訖

至究竟.卽功德利益妙也.地藏大士.及釋迦尊.由觀心故.久

成十妙.跡用廣遠.我今觀心出此十妙.亦當盡未來際.跡用

無窮.卽觀心本妙也.釋別名竟.次通名者.梵語修多羅.或修

□路.或修單蘭.或素□纜.□是梵音輕重.有云無□.含五義

故.亦云有□.一□爲經.二□爲契.三□法本.四□爲線.五□

善語敎.含五□五.各具敎行理三.具如法華玄義.□不復述.

今但約一題以明通別.占察是敎.善惡業是行.報乃無記色

心.是理.又占卽是敎.察卽是行.善惡業報爲所占察.卽是理.

以對經字.任運有通別意也.初釋名竟.

.C PAGE 32

第二顯體者.體是主質.乃名下之所詮.經若無體.則邪倒無

印.同于魔說.故須顯一部之指歸.明衆義之都會.然此妙體.

非但會之至難.亦乃說之不易.經云.如來法身.非空非不空.

乃至無一切相.不可依言說示.法華云.是法不可示.言辭相

寂滅.大經云.不生不生不可說.又云.有因緣故.亦可得說.此

經亦云.而據世諦幻化因緣假名法中.相待相對.則可方便

顯示而說.今略開七條.一正顯經體.二簡僞濫.三一法異名.

四入體之門.五遍爲衆經體.六遍爲諸行體.七遍爲一切法

體.一正顯經體者.卽是一實境界也.一切百界千如境界.皆

依一實虛妄.顯現.而彼境界別無自體.惟以一實爲體.故名

一實境界.當知一實卽諸法之實.如□水之濕性.境界卽諸

法之權.如濕性之□水.□水雖別.濕性無二.境界雖別.一實

無殊.故以一實境界爲經正體.猶法華所云諸法實相也.法

華開權顯實.故收諸法之權.而歸實相之實.此經以實統權.

故擧一實之實.而攝境界之權.于十界中.唯取佛界所照善

惡業報之性.此性不生不滅.圓滿常住.離一切相.卽一切法.

于十如中.取如是體.四因緣中.致不思議不生不滅.十二支

中.取苦卽法身.四四諦中.但取無作.于無作中.唯取滅諦.七

二諦中.取後五眞諦.五三諦中.皆取中諦.諸一實諦中.取圓

一實諦.諸不可說中.取不生不生不可說.于二十智中.取圓

佛智.於三忍中.取無生忍.於四佛中.取功德行滿佛.於三德

中.取法身德.是故經云.應當先知最初所行根本之業.所謂

依此一實境界以修信解.若無一實境界以爲依止.如屋無

空.無所容受.故釋論云.若以無此空.一切無所依.爲是義故.

.C PAGE 33

須顯體也.二簡僞濫者.此一實境界.不同凡外所計世間諸

法.不同邪禪所計空劫前事.向上一著.父母未生前面目.威

音王那畔又那畔.不同小乘所證偏眞.不同別敎所明淸淨

眞如.亦非但依圓詮名字可得分別.惟依二種觀道.能得色

寂心寂二種三昧.復入一行三昧.乃住堅信.決定信解耳.三

一法異名者.或名法界.法住.法位.法性.眞如.實際.本際.實相.

如來藏性.菴摩羅識.唯識性.自性淸淨心.本源心地.正因佛

性.菩提.涅槃.不可思議解脫.自覺聖智境界.無戱論.無顚倒.

圓成實性.無漏界.淸淨法身.大圓鏡智.中實理心.一切種智.

不共般若.正遍知海.大佛頂.大方廣.圓覺.妙覺.究竟覺等.皆

是一實境界異名.但可意知.不可言盡也.四入體之門者.一

實境界.其理淵奧.如登絶壑.必假飛梯.欲契眞源.要因敎行.

故以敎行爲門.若以敎爲門.敎略有四.於一一敎.各以四門

詮理.共有十六敎門.依一一門而修于觀.復有十六行門.於

敎得悟.名爲信行.於觀得悟.名爲法行.或敎行相轉.或敎行

相資.□不備論.藏敎四門通于一實.遠而且拙.須待開顯.通

敎四門通于一實.巧而仍遠.亦須轉接.別敎四門通於一實.

雖近而拙.圓敎四門正通一實.方爲巧直也.前三敎各四門

相.□亦不論.略明圓敎四門相者.一門卽一切門.一切門卽

一門.非一非四.而論四一.如經云.如來法身中.雖復無有言

說境界.離心想念.非空非不空.乃至無一切相.不可依言說

示.亦可方便顯示而說.以彼法身性.實無分別.離自相.離他

相.無空.無不空.乃至遠離一切諸相故.說彼法體爲畢竟空

無所有.以離心分別想念.則盡.無一相而能自見自知爲有.

.C PAGE 34

是故空義決定眞實相應不謬.此卽圓敎空門相.空卽餘三.

不相違背也.又云.卽彼空義中.以離分別妄想心念故.則盡

畢竟無有一相而可空者.以唯有眞實故.卽爲不空.所謂離

識想故.無有一切虛僞之相.畢竟常□不變不異.以更無一

相可壞可滅.離增減故.又彼無分別實體之處.從無始世來.

具無量功德自然之業.成就相應.不離不脫故.說爲不空.此

卽圓敎有門相.有卽餘三.不相違背也.又云.如是實體功德

之聚.一切衆生雖復有之.但爲無明□覆障故.而不知見.不

能剋獲功德利益.與無莫異.說名未有.此卽圓敎亦有亦空

門相.與餘三門不相違也.又云.一切諸法.皆不離菩提體.菩

提體者.非有非無.乃至若有分別想者則爲虛僞.不名相應.

此卽圓敎非有非空門相.與餘三門不相違也.略示法行入

門觀者.如前所說四種門相.卽是不思議境.上根觀境.卽能

悟入.如或未悟.則應依境重發大菩提心.如此妙境.佛乃衆

生與我平等.云何諸佛已悟.我與衆生尙迷不覺.不得受用.

哀傷□慟而立四弘.便可悟入.如猶未悟.勤修學習信奢摩

他觀心.及信毘婆舍那觀心.則能豁然悟入.如猶未悟.仍以

唯心識觀破一切法卽空假中.眞如實觀不住見聞覺知.永

離一切分別之想.則當悟入.如猶未悟.當自節節簡校通塞.

依彼大士巧說深法而離怯弱.定可悟入.如猶未悟.勤修二

觀.觀于身受心法.令知色心本寂.卽是圓四念處.從此調適

正勤如意根力覺道而入圓三脫門.卽是中根入道相也.如

猶未悟.應于一切時一切處.常勤誦念地藏菩薩名字.當觀

地藏法身.及一切諸佛法身.與己自身.體性平等.無二無別.

.C PAGE 35

不生不滅.常樂我淨.功德圓滿.是可歸依.又復觀察己身心

相.無常苦無我不淨.如幻如化.是可厭離.乃至上卷所示修

懺悔法.皆是對治助開之方便也.又經云.若人未得三業善

相.或見光明.聞異好香.夢佛菩薩於光作證.則爲虛妄□惑

詐僞.及說三忍四佛差分之相.皆令行人明識次位.不生增

上慢也.又於虛妄□惑詐僞之相.令勿取著.卽是安忍.不樂

世間諸禪三昧.亦復不樂二乘.卽離法愛也.細簡經文.十乘

意足.雖不次第.幸可證明.當知離十乘法.別無入門觀矣.五

遍爲衆經體者.此一實境界.乃千經萬論之所同詮.華嚴非

此.則無以顯事事無□法界.阿含非此.則無以顯寂滅涅槃.

方等非此.則無以顯大乘法門.般若非此.則無以顯一切種

智.法華非此.則無以顯一乘實相佛之知見.涅槃非此.則無

以顯常住佛性三德秘藏.是故一代時敎.若半若滿.若權若

實.究竟皆以一實境界爲體.究竟皆是指歸一實境界而已.

六遍爲諸行體者.復有三意.一泛論四敎一十六門.各有信

法兩行.皆依一實境界而得成就.二別論依經立行.不出四

種.所謂常行三昧.常坐三昧.半行半坐三昧.非行非坐三昧

也.亦依一實境界以爲其體可以意知.三剋論今經又二.初

先明懺法.供養禮拜悔罪勸請隨喜回向之後.或端坐稱名.

或旋□誦念.則是非行非坐隨自意三昧所攝.二別明二觀.

於一切時一切處.隨身口意有所作業.悉當觀察知唯是心

等.則是歷十二緣.□可修行二觀.亦不拘行坐也.二種觀道.

正依一實境界以修信解.離此別無行體.不言可知.修供養

時.卽念一切三寶體常遍滿無所不在.願令以此香華等同

.C PAGE 36

法性.普熏一切諸佛刹土.施作佛事.乃至願共一切衆生修

行如是供養已.漸得成就六波羅蜜.四無量心.深知一切法.

本來寂靜.無生無滅.一味平等.離念淸淨.畢竟圓滿.豈非依

一實境界而修供養行耶.又一心敬禮.擬心遍禮.設非依一

實境界.何名一心.何能遍禮耶.又懺悔云.如是罪性.但從虛

妄顚倒心起.無有定實而可得者.本唯空寂.願一切衆生速

達心本.永滅罪根.乃至願我所修一切功德.資益一切諸衆

生等.同趣佛智至涅槃城.豈非依一實境界而修五悔諸勝

行耶.又第三輪相云.如此諸數.皆從一數而起.以一爲本.如

是數相者.顯示一切衆生六根之聚.皆從如來藏自性淸淨

心一實境界而起.依一實境界.以之爲本.豈非依一實境界

而示三種輪相法耶.若不能知一實境界.則諸行皆悉徒施.

是故經云.若雜亂垢心.雖復稱誦我之名字.而不名爲聞.以

不能生決定信解.但獲世間善報.不得廣大深妙利益.如是

雜亂垢心.隨其所修一切諸善.皆不能得深大利益.當知未

解一實境界.皆名雜亂垢心.若能解知一實境界.則惟是一

實.無別境界.故無雜亂.自性淸淨.故無垢也.從名字無雜亂

垢.乃至究竟無雜亂垢.皆依一實境界而有進趣.是故遍爲

諸行體也.七遍爲一切法體者.經云.依一實境界故.有彼無

明.不了一法界.謬念思惟.現妄境界.乃至生起六根六塵六

識.起違順等十八種受.又云.以一切法皆不能自有.但依妄

心分別故有.又云.當知一切諸法.悉名爲心.以義體不異.爲

心所攝故.又云.一切法畢竟無體.本來常空.實不生滅.如是

等文.皆明一實境界遍爲一切法體.當知若所占察十界善

.C PAGE 37

惡業報若能占察二十智品差別.一一皆以一實境界爲體.

離此一實境界.別無分毫能所可得.能所皆是一實境界.本

非能所.不必掃除能所.方名無能所也.以能所本不可得.無

可掃故.譬如捻目.妄見二月.二月本無.不可更滅.但有一月

眞耳.此體卽是諸法之實.可尊可貴.此體窮盡諸法性相.無

不徹底.此體遍能通達諸法.無有障□是故若識經體.則識

一切敎體.一切行體.一切法體.卽識一切敎行法之宗用.以

法身必具般若解脫故也.二顯體竟.

.D

第三明宗者.前雖顯體.但是理性.理性平等.含生共有.雖復

指□卽水.不復他求.欲得飮用.仍須融泮.又如雖有虛空.必

須梁柱綱紀一屋.方得受用.此空若無□宇.終被風日雨露

所侵.一切衆生.枉于法性空中受諸苦惱.亦復如是.故顯體

之後.卽須明宗.宗者.修行之綱領.會體之急務也.提綱則衆

目齊張.□領則襟袖畢至.如湯消□.法性之水斯現.如棟成

屋.秘藏之室可居.今經以二種觀道爲宗.一者唯心識觀.二

者眞如實觀.唯心識觀者.知唯妄念.無實境界.念亦生滅.無

暫時住.從是當得色寂三昧.眞如實觀者.思惟心性無生無

滅.不住見聞覺知.永離一切分別之想.展轉能入心寂三昧.

夫一實境界.非色非心.無明不了.妄成二法.猶如捻目.妄見

二月.依于妄心.分別妄色.由于妄色.顯示妄心.故心與色爲

增上緣色亦與心爲所緣緣.若知色惟心現.心外無色.是爲

唯心識觀.能得色寂三昧.色寂則心亦寂矣.若知心但有名.

本無生滅.是爲眞如實觀.能得心寂三昧.心寂則色亦寂矣.

若知色心本寂.則是觀行卽佛.從此習信奢摩他觀心.及信

.C PAGE 38

毘婆舍那觀心.止觀雙運.能入一行三昧.見佛無數.發深廣

行心.住堅信位.則是相似卽佛.乃至成就無生忍者.則是分

證卽佛.若除一切諸障.無明夢盡.則是究竟卽佛.是知始從

名字.終至究竟.唯依一實境界而修二觀.唯依二觀而證一

實境界.可謂一乘因果.圓頓妙宗矣.三明宗竟.

.D

第四辨用者.此經以滅罪除疑而爲力用.由迷一實境界.起

惑造業.感得劣報.由罪障故.妄于報法而起疑惑.由疑惑故.

不能依于二種觀道而滅幻罪.今爲末世鈍根.先示三種輪

相.破壞衆生邪見疑綱.轉向正道.到安隱處.復示修行懺悔

方法.令其求得淸淨輪相.以爲修習諸禪智慧之基.次又廣

明一實境界.以開圓解.正示二種觀道.以勖圓行.開解則疑

無不除.勖行則罪無不滅.所以三忍可階.四佛可作也.又復

善安慰說.令離怯弱.眞實相應.離相違過.能令纖疑畢盡.進

趣可期.可謂徹底慈悲.勝妙方便.救度末法沈淪.令堅大乘

淨信.是此經之大力用也.四辨用竟.

.D

第五敎相者.此是大乘方等敎攝.引接三根.令歸一實.兼令

無志求出要者.亦能脫諸衰惱.生于善處.蓋是無法不備.無

機不收.所謂亦攝漸機一切群品.而正意則唯在圓頓也.五

敎相竟.

.L

占察善惡業報經玄義

.C 願以此功德.莊嚴佛淨土.上報四重恩.下濟三途苦.

.C 若有見聞者.悉發菩提心.盡此一報身.同生極樂國.

.C 輸入者: 定廣

.END